"Setswana Puo ya Gae (HL)/P2 20 DBE/2022 SC/NSC DITLHANGWA TSA SETSO Ditshwaelo ka kakaretso:  Go boditswe potso ya TLHAMO le DIPOTSO TSE DIKHUTSHWANE go tswa mo ditlhangweng tsa setso tse di tlhaotsweng monongwaga.  Batlhatlhojwa ba tshwanetse go araba potso e le NNGWE go tswa mo ditlhangweng tsa setso tse ba di ithutileng.  Fa batlhatlhojwa ba itlhophetse go araba potso ya tlhamo mo KAROLONG YA B, ba tshwanetse go araba dipotso tse dikhutshwane mo KAROLONG YA C.  Fa batlhatlhojwa ba itlhophetse go araba dipotso tse dikhutshwane mo KAROLONG YA B, ba tshwanetse go araba potso ya tlhamo mo KAROLONG YA C. POTSO 14: POTSO YA TLHAMO DITLHANGWA TSA SETSO – G Leeuw le ba bangwe  'Tlholego ya Bakgatla ba ga Kgafela'  'Leboko la dikgomo' Sekaseka naane ya 'Tlholego ya Bakgatla ba ga Kgafela' le 'Leboko la dikgomo' mme o bontshe ka moo sebete le bonatla di neng di tlhokega ka teng mo setšhabeng sa Batswana go dibela bogosi le ditsabona. Boleele jwa tlhamo ya gago e nne mafoko a a ka nnang 400–450. [25] POTSO 15: DIPOTSO TSE DIKHUTSHWANE DITLHANGWA TSA SETSO – GS Leeuw le ba bangwe Buisa nopolo e e latelang, mme o arabe dipotso. NAANE: 'MMUTLA LE THOLO' – CLS Thobega, G Litheko NOPOLO E Dimo a atlhama, a batla go kometsa Mmutla yo o gautshwane nae. Mmutla a nnela go rapela ka boikokobetso, a re: 'Tsweetswee, Tholo o se ka wa mpolaisa Dimo sejabatho. Ke ne ke itheile ka re ka Dimo a sa ntse a thulametse, o tlaa kgona go mmolaya ka a feditse setšhaba gongwe le gongwe. Fa o ka nkgolola wa se ka wa mpofa ka lenaka la gago le le leele, ruri ke tlaa go supetsa maungo a a botshe 5 a dikgwa kwa a leng gona. O tlaa ja, o bo o nona, o gwantagwanta ka boitumelo go bogolo!' Lenaka la ga Tholo la tabogela pele. La kgama Mmutla. Dimo a babalelwa ke go tlhajwa ke bogale jwa lona. Dimo a galefa, a batla go kometsa Mmutla. Mmutla a rothisa dikeledi tsa bohutsana, a re: 'Tsweetswee Tholo, ke ne ke sa dire ka bomo fa 10 ke re o bolae Dimo. Ke ne ke itheile ka re gongwe o tlaa kgona ka go fitlhela a robetse. Ke eng o sa nkgolole ka itsamaela, tsweetswee?' Thola a galefa thata, a re: 'Mmutla o ithaya o re o letlhale. Ga ke diphologolo tse o tlholang o di tshamekisa. Ga ke molekane wa gago. Tsatsi leno o tlaa nkitse sentle.' Ya re Tholo a rialo, Mmutla a nnela go bonyabonya matlho ka letshogo le legolo. 15 Kwalololo e ileditswe Phetla"